**Jarný výcvikový tábor SHK**

**30.4. /pondelok/ – 5.5. /sobota/ 2018, rekreačné zariadenie Duchonka Land**

Areál sa nachádza v blízkosti obce Prašice, Topoľčany; info: [www.duchonkaland.sk](http://www.duchonkaland.sk/)

# Sprievodné akcie:

* v piatok 4.5.: Výročná členská schôdza
* v sobotu 5.5.: Zvod mladých a bonitácia

# Ubytovanie:

* V chatách (6 izieb) , v 2- a 3- lôžkových izbách s balkónom a vlastným sociálnym zariadením, s možnosťou kúrenia. V 3- lôžkových izbách je možnosť prístelky.
* Bez TV a kuchynky, reštaurácia a TV sa nachádzajú v hlavnej časti zariadenia
* **Poplatok na jeden deň**: ubytovanie + plná penzia 22 eur/dospelá osoba, 19 eur/dieťa do 15 r., 7eur/dieťa do 6 r. bez nároku na lôžko
* **Poplatok za psa:** 1 euro/deň, v prípade držania psa na izbe 10 euro/celý pobyt
* Tábor začína pondelkovou večerou, končí v sobotu obedom.
* Je možné objednať si vegetariánsku, bezlepkovú stravu; v prípade záujmu to prosím uveďte do prihlášky na ubytovanie

# Výcvik:

## výcvik začína v utorok (1.5.) doobeda, končí v piatok (4.5.) poobede

* Výcvik vedú fundovaní výcvikári, prebieha dvojfázovo, vo viacerých skupinách, podľa pokročilosti psov i psovodov.
* V cene výcviku je zahrnutý tréning poslušnosti, obrany a stôp, príprava psov na posudzovanie na výstave, zvode mladých a bonitácii

**Poplatok za výcvik** (4 výcvikové dni)**:**

## pre členov SHK: 40 €

* pre nečlenov SHK: 50 €

Poplatok je pevný bez ohľadu na počet dní, kedy sa skutočne výcviku zúčastníte.

Pre dosiahnutie želateľných výsledkov výcviku sa odporúča, aby sa každý zúčastnil minimálne troch výcvikových dní (výnimkou sú psy so zloženou skúškou). Zvlášť platí pre mladé psíky a začiatočníkov.

 V priebehu výcvikového týždňa sa môžete tešiť na praktické ukážky handlingu, prednášku o starostlivosti o hovawarta a rôzne športové aktivity (tenis, stolný tenis, streľba zo vzduchovky..)

**Výbava na tábor** (čo by ste si nemali zabudnúť):

**Pes:** očkovací preukaz, dlhé vodítko, krátke vodítko, postroj na obranu, pamlsky, náhubok, predmet na aport, obľúbenú hračku, sáčky na exkrementy

**Psovod:** nepremokavé oblečenie a obuv

Apelujeme na účastníkov tábora, aby v areáli zariadenia zbierali po svojom psíkovi exkrementy.

## Uzávierka prihlášok: 9. 4. 2018

Ak bude pred uzávierkou kapacita ubytovania obsadená, prednosť majú záujemcovia o celý pobyt.

Po tomto termíne nebudú prihlášky prijímané**, prihlášky bez potvrdenia o zaplatení poplatku**

## za ubytovanie nebudú akceptované. Uprednostňujeme záujemcov o výcvik, no v prípade voľnej kapacity je možné aj ubytovanie bez výcviku.

Záujemcovia o výcvik bez ubytovania pošlú vyplnenú prihlášku a poplatok za výcvik.

**Zahraniční účastníci tábora môžu platiť na mieste.**

**UPOZORNENIE**

V zmysle uznesenia z členskej schôdze SHK zo dňa 6.5.2005, je **pri odhlásení z výcvikového tábora** (dva týždne pred nástupom a menej) **storno poplatok vo výške 20%** zo všetkých poplatkov za tábor, tzn. zo sumy za ubytovanie a výcvik.